M E G Á L A P O D Á S - T E R V E Z E T

Amely létrejött egyrészről:

Dáka Község Önkormányzata 8592 Dáka, Dózsa György u. 95. képviseli: Dr. Nagy Norbert polgármester

másrészről:

a Nyárád, Pápadereske Óvoda Fenntartó Társulás Társulási Tanácsa 8512 Nyárád, Kossuth u. 1. képviseli: Pajak Károly elnök

között alulírott napon és helyen, a következő feltételek szerint:

1.) Felek lerögzítik, hogy a nemzeti köznevelésről szóló 2011. évi CXC. törvényben (továbbiakban: Köznev. törvény) foglalt óvodai neveléssel összefüggő kötelező önkormányzati feladatok ellátásáról Dáka Község Önkormányzata az általa fenntartott Dáka Dózsa György u. 23. szám alatt működő Dákai Meseház Óvoda útján gondoskodik.

Nyárád és Pápadereske Községek Önkormányzatai pedig a Nyárád, Pápadereske Óvoda Fenntartó Társulás Társulási Tanácsa által fenntartott, Nyárád Arany János u. 58. szám alatt működő Nyárád Székhelyű Napközi-otthonos Óvoda útján gondoskodnak.

2.) Felek lerögzítik, hogy a Köznev. törvény 83. § (2) bek. b) pontjának felhatalmazása értelmében a fenntartó jogosult dönteni az óvoda heti és éves nyitvatartási idejének meghatározásáról. A nevelés nélküli munkanapok, az óvodapedagógusok szabadsága stb. miatti zárva tartás időtartamát, időpontját a fenntartó engedélyezi.

3.) Felek a 2.) pont szerinti fenntartói jogkörükben eljárva megállapodnak, hogy a gyermekek folyamatos óvodai ellátásának biztosítása érdekében az intézmények zárva tartásának engedélyezése, meghatározása során együttműködnek, - egyeztetnek egymással.

4.) A 3. pontban foglaltak keretében Felek kölcsönösen vállalják, hogy szülői igény esetén – mindegyik intézmény biztosítja a másik számára a gyermekek óvodai ellátását.

5.) Jelen megállapodás 2020. ?????. napján lép hatályba és határozatlan időre jön létre, amelyet bármelyik fél indokolás nélkül a másik félhez intézett írásbeli nyilatkozattal 30 napos határidővel felmondhat.

Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény szabályai, valamint a nemzeti köznevelésről szóló 2011. évi CXC. törvény rendelkezései az irányadók.

Felek a megállapodásban foglaltakkal egyetértenek, azokat elfogadják, és azt mint akaratukkal mindenben megegyezőt, jóváhagyólag írják alá.

Dáka, 2020. ???

Dr. Nagy Norbert Pajak Károly

polgármester elnök

Záradék:

A megállapodást Dáka Község Önkormányzat Képviselő-testülete a ???/2020.(.) számú határozatával, Nyárád, Pápadereske Óvoda Fenntartó Társulás Társulási Tanácsa a ??/2020.(.) számú határozatával, jóváhagyta, melyekben foglalt felhatalmazással élve a polgármesterek azt mint önkormányzati akarattal mindenben megegyezőt aláírták.